text: Politiet efterlyser en hundeejer: - Hvalpene fryser og vil gerne hjem
  05 december 2016 kl. 21.00
  To forfrosne hvalpe er fundet i Haderslev, men ejeren mangler.
  To hvalpe er blevet fundet ved et pizzeria på Nørregade i Haderslev, og på Twitter efterlyser Syd- og Sønderjyllands Politi en ejer.
  Hvalpene blev fundet omkring klokken 18 mandag aften. Ingen af dem bærer hundetegn, og politiet kan derfor ikke se, hvor de hører til.
  - Hvis folk bare kunne finde ud af at sætte hundetegn på deres hunde, så behøvede vi slet ikke blive involveret i den slags sager, siger vagtchef Ole Aamann til TV SYD.
  Hvalpene vil blive afleveret til en hundepension, og hvis ikke der er fundet en ejer inden for tre dage, vil de enten blive aflivet eller afhændet.
  Hvis man kan genkende de to små hvalpe, så kan man kontakte Syd- og Sønderjyllands Politi på 114.
  #politidk. Hvem savner to bl. hvalpe i Haderslev. De er fundet på Varbergvej. De er ca. 4-5 mdr. De fryser og vil gerne hjem. Ring 114 pic.twitter.com/LiNUudeCNF
  
  
  